Wewenaar pleit vir ondersteuning op Facebook | Netwerk24
Wewenaar pleit vir ondersteuning op Facebook
06 Julie 2017 13:44
Patrick Wright was platgeslaan toe sy vrou Kimberley onlangs onverwags aan kanker dood is.
Nadat hy in sy eensaamheid op Facebook uitgereik het, het was hy stomgeslaan oor die positiewe reaksie van mense in sy plaaslike gemenskap.
Kimberley het 11 maande aan kanker gely en twee reekse chemoterapie ontvang, maar die paartjie het nooit besef dat haar siekte terminaal is.
“Tot die laaste twee weke het ons nooit gedink dat haar lewe in gevaar is nie, het Patrick aan die Manchester Evening News gesê. “Die dokters was verras oor hoe vinnig dit ontwikkel het.”
Die ma van twee kinders is op 20 Junie vanjaar in die ouderdom van 50 dood.
Patrick (37) het hom tot sy plaaslike gemeenskap in Chorlton-cum-Hardy in Manchester, Brittanje gewend en die volgende op Facebook geplaas: “My vrou is tragies dood en skielik voel ek baie geïsoleer in Chorlton. Ek is 37 en werk as ’n lektor in die kunste en literatuur by ’n universiteit. Stel enigiemand belang in sosiale ontmoetings of vriendskap of kan julle plaaslike groepe aanbeveel? Ek wil werklik meer mense in die omgewing leer ken.”
Binne ’n paar minute het gawe boodskappe begin instroom van mense wat aangebied het om hom en sy gesin in hierdie moeilike tyd te ondersteun. Tot op datum het 100 mense hul ondersteuning aangebied.
“Ek het dit nooit verwag nie,” sê hy. “Ek is ’n vreemdeling vir hierdie mense en dis wonderlike dat hulle wil help. Ek is werklik verras oor hoe gewillig mense is om uit te reik.”
Meer oor: Manchester | Brittanje | Ondersteuning | Facebook
Wys jou simpatie só